เมืองไทยฯไล่จับลูกค้า‘แอร์เอเชีย’
เมืองไทยประกันชีวิต บินสูงเปิดช่องทางใหม่ ขายผ่านลูกค้าแอร์เอเชีย 10 ล้านรายนายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า บริษัทได้ร่วมมือกับสายการบินแอร์เอเชียและทูน มันนีย์ เพื่อขยายช่องทางขายประกันชีวิตผ่านฐานลูกค้าของแอร์เอเชียในไทยที่มีอยู่ประมาณ 810 ล้านราย
12 ก.ย. 2555

เมืองไทยประกันชีวิต บินสูงเปิดช่องทางใหม่ ขายผ่านลูกค้าแอร์เอเชีย 10 ล้านรายนายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า บริษัทได้ร่วมมือกับสายการบินแอร์เอเชียและทูน มันนีย์ เพื่อขยายช่องทางขายประกันชีวิตผ่านฐานลูกค้าของแอร์เอเชียในไทยที่มีอยู่ประมาณ 810 ล้านราย
ทั้งนี้ ความร่วมมือดังกล่าว อยู่ภายใต้โครงการ “AirAsia INSURE AHIP” โดยจะเน้นขายแบบประกันที่ให้ความคุ้มครองชีวิต สุขภาพและอุบัติเหตุ เป็นการขายผ่านช่องทางโทรศัพท์เป็นหลัก ซึ่งบริษัทได้ตั้งทีมงานสำหรับฐานลูกค้าแอร์เอเชียขึ้นมาโดยเฉพาะ และเพื่อสร้างความมั่นใจให้กับลูกค้า ก็จะมีเจ้าหน้าที่ให้บริการด้านการเคลมกับลูกค้าทุกวันตลอด 24 ชั่วโมง
สำหรับแบบประกันดังกล่าว จะมีทุนประกันชีวิตอยู่ที่ 1 แสนบาท แต่มีในส่วนของประกันอุบัติเหตุให้ลูกค้าได้เลือก 3 แผน คือ ทุนที่ 3 แสนบาท 5 แสนบาท และ 1 ล้านบาท พร้อมกับค่าชดเชยรายได้วันละที่ 1,000 บาท 2,000 บาท และ 3,000 บาท เช่น ค่าเบี้ยประกันสำหรับลูกค้าผู้หญิงอายุ 30 ปี จะอยู่ที่ปีละ 4,000 บาท หรือเฉลี่ยวันละ 12 บาท ซึ่งเป็นอัตราที่พร้อมแข่งขันในตลาดได้
นายปีเตอร์ มิลเลอร์ ประธานเจ้าหน้าที่บริหาร ทูน มันนี่ กล่าวว่า แผน ประกันชีวิตดังกล่าวเป็นการต่อยอดจากแผนประกันภัยการเดินทางของแอร์เอเชียอินชัวร์ ที่ได้รับการตอบรับเป็นอย่างดีจากลูกค้าแอร์เอเชีย ซึ่งไทยถือได้ว่าเป็นประเทศที่ 3 นับจากอินโดนีเซีย และมาเลเซีย ที่แอร์เอเชียได้มีความร่วมมือกับพันธมิตรในประเทศนั้นๆ เพื่อเสนอขายประกันชีวิตให้กับลูกค้าแอร์เอเชีย
นายเอกพงษ์ วิชยภิญโญ ผู้จัดการฝ่ายผลิตภัณฑ์ สายการบินแอร์เอเชีย กล่าวว่า ในเบื้องต้นตั้งคาดว่าจะมีฐานลูกค้าแอร์เอเชียทำประกันชีวิตในโครงการดังกล่าวประมาณ 10% จากฐานลูกค้าทั้งหมด ซึ่งสายการบินก็จะมีความร่วมมือในการพัฒนาแบบประกันชีวิตให้ตรงกับความต้องการของลูกค้าอย่างต่อเนื่อง ส่วนแบบประกันภัยการเดินทางที่เป็นพันธมิตรกับบริษัท กรุงไทยพานิช ประกันภัย นั้น ก็ยังคงร่วมมือกันเหมือนเดิม และมียอดขายเติบโตอย่างต่อเนื่อง ซึ่งปัจจุบันเฉลี่ยขายได้ประมาณ 30% ของลูกค้าที่เดินทางกับแอร์เอเชีย